CELEX: 62018CN0476
Language: da
Date: 2018-07-23 00:00:00
Title: Sag C-476/18: Anmodning om præjudiciel afgørelse indgivet af Pesti Központi Kerületi Bíróság (Ungarn) den 23. juli 2018 — PannonHitel Pénzügyi Zrt. mod WizzAir Hungary Légiközlekedési Kft.

1.10.2018   
            
            
               DA
            
            
               Den Europæiske Unions Tidende
            
            
               C 352/22
            
         
      Anmodning om præjudiciel afgørelse indgivet af Pesti Központi Kerületi Bíróság (Ungarn) den 23. juli 2018 — PannonHitel Pénzügyi Zrt. mod WizzAir Hungary Légiközlekedési Kft.
      (Sag C-476/18)
      (2018/C 352/27)
      Processprog: ungarsk
      
         Den forelæggende ret
      
      Pesti Központi Kerületi Bíróság
      
         Parter i hovedsagen
      
      
         Sagsøger: PannonHitel Pénzügyi Zrt.
      
         Sagsøgt: WizzAir Hungary Légiközlekedési Kft.
      
         Præjudicielle spørgsmål
      
      
                  1)
               
               
                  Skal artikel 5-7 i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (herefter »forordningen«) (1) fortolkes således, at passagerer, som er berørt af en ændring i tidsplanen, kan sidestilles med passagerer på aflyste flyafgange i forhold til anvendelsen af retten til kompensation, og at de således kan påberåbe sig kompensationsretten i forordningens artikel 7, når luftfartsselskabet giver passagererne meddelelse om ændringen i tidsplanen dagen før, afgangen var planlagt i henhold til den oprindelige tidsplan, og passagererne som følge af ændringen lider et tab af tid på tre timer eller mere i forhold til det ankomsttidspunkt, som var planlagt i henhold til den oprindelige tidsplan, dvs. de ankommer til deres endelige bestemmelsessted tre timer eller mere efter det tidspunkt, der er fastsat i den tidsplan, som luftfartsselskabet oprindeligt havde angivet?
               
            
                  2)
               
               
                  Skal forordningens artikel 5-7 fortolkes således, at passagerer, som er berørt af en ændring i tidsplanen, kan sidestilles med passagerer på forsinkede flyafgange i forhold til anvendelsen af retten til kompensation, og at de således kan påberåbe sig kompensationsretten i forordningens artikel 7, når passagererne som følge af ændringen lider et tab af tid på tre timer eller mere, dvs. når de ankommer til deres endelige bestemmelsessted tre timer eller mere efter det tidspunkt, der er fastsat i den tidsplan, som luftfartsselskabet oprindeligt havde angivet?
               
            
         (1)  EUT 2004, L 46, s. 1.